दुनिया के सबसे बेहतरीन फुटबॉलर में से एक मेसी इस मैच में बिलकुल भी नहीं चले। वह क्रोएशिया के खिलाफ एक भी शॉट लगाने में नाकाम रहे। पांच दिन पहले भी वह आईसलैंड के खिलाफ पेनल्टी से चूक गए थे। वह मैच 1-1 से बराबर रहा था। बता दें कि पहले हाफ में अर्जेंटीना के पास ज्यादा पजेशन रहे लेकिन वह अपने आक्रामण को परिणाम तक नहीं पहुंचा सका। उनका डिफेंस भी लचर नजर आया। अर्जेंटीना टीम काफी हद तक लियोनल मेसी पर निर्भर रही और वह आज रंग में नजर नहीं आए। जिसके परिणाम स्वरूप अर्जेंटीना के लिए अब नॉकआउट में पहुंचना मुश्किल हो गया है। ऐसे में अब अगर नाइजीरिया आइसलैंड को हरा दे या फिर बराबरी पर रोक दे और फिर अर्जेंटीना नाइजीरिया को हरा दे तभी उसके लिए कोई राह बन सकती है।